IMISLab/GreekWikipedia huggingface dataset:
Διγενής Ακρίτας Ύψωνα

Η Εθνική Ένωση Νέων Διγενής Ακρίτας Ύψωνα είναι κυπριακή ποδοσφαιρική ομάδα από τον Ύψωνα της επαρχίας Λεμεσού. Έχει συμμετοχές στα πρωταθλήματα Β΄ κατηγορίας, Γ΄ κατηγορίας και Δ΄ κατηγορίας. Χρώματα του ήταν το πράσινο και το άσπρο.

 Η ομάδα ιδρύθηκε το 1958 και αρχικά αγωνιζόταν στις διοργανώσεις της ΠΑΑΟΚ. Το 1979 κατέκτησε το Πρωτάθλημα ΣΤΟΚ και εντάχθηκε στην Κυπριακή Ομοσπονδία Ποδοσφαίρου (ΚΟΠ) ως ομάδα Γ΄ κατηγορίας. Την περίοδο 1981-1982 κατέκτησε το πρωτάθλημα Γ΄ κατηγορίας και προβιβάστηκε στη Β΄ κατηγορία. Παρέμεινε στην κατηγορία για τρεις περιόδους μέχρι που την περίοδο 1984-85 τερμάτισε στην τελευταία θέση της Β΄ κατηγορίας και υποβιβάστηκε στη Γ΄ κατηγορία. Την επόμενη περίοδο τερμάτισε στην 3η θέση και προβιβάστηκε στη Β΄ κατηγορία. Την περίοδο 1987-88 τερμάτισε στη δέκατη τρίτη θέση και υποβιβάστηκε στη Γ΄ κατηγορία. Την περίοδο 1988-89 κατέκτησε το πρωτάθλημα Γ΄ κατηγορίας για δεύτερη φορά και προβιβάστηκε στη Β΄ κατηγορία. Στο πρωτάθλημα Β΄ κατηγορίας 1989-90 τερμάτισε στην τελευταία θέση και υποβιβάστηκε στη Γ΄ κατηγορία.Παρέμεινε στη Γ΄ κατηγορία για έξι συνεχόμενες περιόδους μέχρι που την περίοδο 1995-96 τερμάτισε στην προτελευταία θέση και υποβιβάστηκε στη Δ΄ κατηγορία. Την περίοδο 1996-97 τερμάτισε στη 13η θέση του πρωταθλήματος Δ΄ κατηγορίας και υποβιβάστηκε στα αγροτικά πρωταθλήματα της ΠΑΑΟΚ. Χρειάστηκε να περάσουν 16 χρόνια για να επανέλθει στα πρωταθλήματα της Κυπριακής Ομοσπονδίας Ποδοσφαίρου. Την περίοδο 2012-2013 κέρδισε ένα από τα εισιτήρια του πρωταθλήματος ένταξης 2013 που οδηγούσε στη Δ΄ κατηγορία, μετά από ένσταση που κατέθεσε για τον αγώνα του με την ΑΠΕΑ Ακρωτηρίου. Την περίοδο 2013-2014 τερμάτισε στην 5η θέση της βαθμολογίας.Στις 14 Μαΐου 2014 η γενική συνέλευση του σωματείου καθώς και η γενική συνέλευση του σωματείου Ένωση Νέων Ύψωνα, αποφάσισαν σε ταυτόχρονες συνεδριάσεις την ενοποίηση των ποδοσφαιρικών τους τμημάτων. Η ονομασία της νέας ενοποιημένης ποδοσφαιρικής ομάδας είναι Ένωση Νέων Ύψωνα - Διγενής Ύψωνα.To 2020 η ομάδα επανασυστάθηκε και συμμετέχει στις διοργανώσεις της ΠΑΑΟΚ. Ο πίνακας που ακολουθεί παρουσιάζει την πορεία του Διγενή Ακρίτα Ύψωνα στις διοργανώσεις της ΚΟΠ. Πρωταθλήματα Γ΄ κατηγορίας (2): 1982, 1989 Πρωτάθλημα ΣΤΟΚ (1): 1979 Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. ISBN 9963-8720-1-8. Ποδόσφαιρο στην Κύπρο Προφίλ στην ιστοσελίδα της Κυπριακής Ομοσπονδίας Ποδοσφαίρου
Κατάρρευση κτιρίου στη Σαβάρ το 2013

Το κτίριο Ράνα Πλάζα στην Σαβάρ, 30 χιλιόμετρα μακριά από την Ντάκα, πρωτεύουσα του Μπανγκλαντές, κατέρρευσε τις 24 Απριλίου 2013, με αποτέλεσμα τον θάνατο τουλάχιστον 1.127 ανθρώπων (μετά τις 13 Μαΐου σταμάτησαν οι προσπάθειες ανάσυρσης νεκρών) και τον τραυματισμό περίπου 2.450. Το κτίριο φιλοξενούσε πέντε υφαντουργίες, οι οποίες συνδέονται κυρίως με την ισπανική εταιρεία Mango και την βρετανική Primark, μια τράπεζα και γραφεία και κατέρρευσε στη πρωινή ώρα αιχμής. Θεωρείται το χειρότερο εργατικό ατύχημα στη χώρα, και το φονικότερο βιομηχανικό ατύχημα που έχει συμβεί μετά τη διαρροή χημικών στο Μποπάλ το 1984.

 Ο τομέας των υφαντουργιών στο Μπανγκλαντές είναι μια από τις κύριες πηγές εισοδήματος στη χώρα, ενώ το Μπανγκλαντές είναι ο δεύτερος μεγαλύτερος προμηθευτής έτοιμων υφασμάτων στο κόσμο. Σε αυτόν εργάζονται περίπου 3,6 εκατομμύρια άνθρωποι. Προμηθευτές των υφασμάτων είναι κυρίως εταιρείες στη Δύση. Έχουν εκφραστεί πολλές φορές φόβοι για την ασφάλεια των εργαζομένων στον τομέα. Πέντε μήνες πριν την κατάρρευση είχε προηγηθεί πολύνεκρη πυρκαγιά σε άλλο εργοστάσιο υφαντουργίας στη Ντάκα, με περισσότερους από 100 νεκρούς.Το κτίριο Ράνα Πλάζα ήταν ιδιοκτησία του Σοχέλ Ράνα, μέλος του κυβερνόντος κόμματος. Πέρα από τα εργοστάσια υφαντουργίας, στο κτίριο βρισκόταν μια τράπεζα και διάφορα άλλα καταστήματα. Οι εργάτες που δούλευαν στο κτίριο είχαν παραπονεθεί για ρωγμές σε αυτό, αλλά αγνοήθηκαν από τους υπεύθυνους, οι οποίοι τους υποχρέωσαν να συνεχίσουν και την επόμενη μέρα την εργασία τους. Στα μέσα ενημέρωσης του Μπανγκλαντές αναφέρεται ότι το κτίριο είχε ελεγχθεί την προηγουμένη από επιθεωρητές, οι οποίοι ζήτησαν την εκκένωση του κτιρίου. Ενώ η τράπεζα και τα καταστήματα εκκενώθηκαν, οι εργάτες των υφαντουργείων αναγκάστηκαν να δουλέψουν. Την επομένη του δυστυχήματος, δεκάδες χιλιάδες εργάτες απήργησαν σε όλη τη χώρα σε ένδειξη συμπαράσταση στα θύματα της κατάρρευσης, με αποτέλεσμα το κλείσιμο εκατοντάδων μονάδων παραγωγής ενδυμάτων. Η μέρα κηρύχθηκε ημέρα εθνικού πένθους, με τις σημαίες να κυματίζουν μεσίστιες. Την επομένη, τις 26 Απριλίου, εκατοντάδες χιλιάδες εργάτες συμμετείχαν σε μια ογκώδη διαδήλωση. Το οργισμένο πλήθος ανέτρεψε αυτοκίνητα, έκαψε λάστιχα, προσπάθησε να πυρπολήσει καταστήματα και ανάγκασε εργοστάσια να κλείσουν. Η αστυνομία χρειάστηκε να χρησιμοποιήσει σφαίρες από καουτσούκ και δακρυγόνα για τους απωθήσει.
Κατακόμβες της Οδησσού

Οι Κατακόμβες της Οδησσού είναι ένα δαιδαλώδες δίκτυο στοών κάτω από την πόλη της Οδησσού, στη νοτιοανατολική Ουκρανία. Πρόκειται για το μεγαλύτερο υπόγειο δίκτυο στοών στο κόσμο καθώς εκτείνεται σε μήκος περίπου 2.500 χιλιομέτρων και φτάνει μέχρι τα περίχωρα της πόλης.Επισκέψιμο για το κοινό είναι σήμερα ένα μικρό τμήμα από τις κατακόμβες, στο «Μουσείο της Δόξας των Παρτιζάνων», στο Νερουμπάισκογιε, βόρεια της Οδησσού.

 Η δημιουργία των κατακόμβων της Οδησσού οφείλεται κυρίως στις εκσκαφές ψαμμίτη, τον οποίο οι κάτοικοι χρησιμοποιούσαν στη κατασκευή των προσόψεων των σπιτιών τους. Οι εκσκαφές ξεκίνησαν με την ίδρυση της πόλης, στα τέλη του 18ου αιώνα, και συνεχίστηκαν, με μεγαλύτερη ένταση, τον επόμενο αιώνα, και κυρίως το διάστημα 1830 –1860. Για περίπου δυόμισι χρόνια κατά τη διάρκεια του Β’ Παγκοσμίου Πολέμου οι Σοβιετικοί αντάρτες έβρισκαν καταφύγιο στις κατακόμβες της Οδησσού. Οι στοές χρησιμοποιήθηκαν και από τους Ναζί για να κρύψουν τα πτώματα των ανταρτών που είχαν σκοτώσει.
31824 Έλατος

Ο Έλατος (Elatus) είναι ένας σκουρόχρωμος κένταυρος (ουράνιο σώμα με χαρακτήρα μεταξύ αστεροειδή και κομήτη) με απόλυτο μέγεθος (όπως αυτό ορίζεται για το Ηλιακό Σύστημα) 10,42. Ανακαλύφθηκε το 1999 από αστρονόμους της Ουράνιας Επισκόπησης της Καταλίνα στο Αστεροσκοπείο του όρους Λέμον, στην Αριζόνα. Το ουράνιο αυτό σώμα πήρε το όνομά του από τον Κένταυρο Έλατο της ελληνικής μυθολογίας.

 Ο Έλατος περιφέρεται γύρω από τον Ήλιο μεταξύ των τροχιών του Δία και του Ουρανού. Για να εκτελέσει μία πλήρη περιφορά χρειάζεται 40 γήινα έτη και 6 μήνες (14.801 ημέρες).Το αρχείο παρατηρήσεων του Ελάτου αρχίζει με μία απεικόνισή του πριν την ανακάλυψή του, από την Ψηφιακή Ουράνια Επισκόπηση Sloan στο Αστεροσκοπείο Απάτσι Πόιντ τον Σεπτέμβριο του 1998, 13 μήνες πριν από την επίσημη παρατήρηση ανακαλύψεώς του. Δύο καμπύλες φωτός του Ελάτου έχουν αποκτηθεί μέχρι σήμερα. Η ανάλυσή τους έδωσε μια μεγάλη για αστεροειδή περίοδο περιστροφής γύρω από τον άξονά του, 26,5 ή 26,82 ώρες, με μεταβολή φωτεινότητας 0,10 του μεγέθους. Σύμφωνα με παρατηρήσεις από το Διαστημικό Αστεροσκοπείο Χέρσελ και την επισκόπηση από τη διαστημική αποστολή WISE, ο Έλατος έχει διάμετρο 49,8 και 57,0 χιλιόμετρα αντιστοίχως. Το γεωμετρικό άλβεδό του είναι περίπου 0,050. Ο «Συνεργατικός Σύνδεσμος Καμπυλών Φωτός Αστεροειδών» (Collaborative Asteroid Lightcurve Link), δεχόμενοι ένα στάνταρ άλβεδο 0,057 για ανθρακούχους αστεροειδείς, προτείνει διάμετρο 45,9 χιλιομέτρων με βάση το απόλυτο μέγεθος 10,42.Ο Έλατος είναι κοκκινωπό σώμα, έχοντας φασματικό τύπο RR ή D. Δεδομένα από την JPL Small-Body Database
Ευρωλίγκα ανδρών 2018-19

Η Ευρωλίγκα ανδρών 2018-19 ήταν η 19η διοργάνωση υπό τη Euroleague Basketball και η 9η με την Turkish Airlines ως χορηγό, καθώς και η 62η συνολικά συμπεριλαμβανομένων των διοργανώσεων της FIBA Europe. Η σεζόν ξεκίνησε στις 11 Οκτωβρίου και ολοκληρώθηκε στις 19 Μαΐου με την διεξαγωγή του Φάιναλ Φορ στην Βιτόρια της Ισπανίας και το γήπεδο Φερνάντο Μπουέσα Αρένα.

 Η κανονική περίοδος ξεκίνησε στις 11 Οκτωβρίου 2018. Αποτελέσματα Στα playoffs η πρόκριση για το Final Four δίνεται στις ομάδες που θα κερδίσουν τρεις αγώνες. Αν μια ομάδα κερδίσει τρεις αγώνες προτού πραγματοποιηθούν και οι πέντε συνολικά αγώνες της σειράς, οι εναπομείναντες αγώνες παραλείπονται. Οι ομάδες που τερμάτισαν στις υψηλότερες θέσεις στον όμιλο (1-4) παίζουν τον πρώτο, τον δεύτερο και τον πέμπτο (αν χρειαστεί) αγώνα της σειράς στην έδρα τους. Ο 1οι αγώνες πραγματοποιήθηκαν στις 16 και 17 Απριλίου, οι 2οι στις 18 και 19, οι 3οι στις 23 και 24, οι 4οι στις 25 και 26 και ο 5ος (όπου χρειάστηκε) 1 και 2 Μαΐου 2019. Επίσημος ιστότοπος
Λάχεση

Η Λάχεση (Λάχεσις) ήταν μία από τις τρεις Μοίρες της ελληνικής μυθολογίας. Ήταν η μεσαία αδελφή, οι άλλες δύο ήταν η Κλωθώ και η Άτροπος. Σύμφωνα με τη Θεογονία του Ησίοδου ήταν κόρες της Νύχτας. Σύμφωνα με άλλη πηγή όμως ήταν κόρες της Θέμιδος και του Δία. Η μοίρα Λάχεσις αντιπροσώπευε το μέλλον της ζωής των ανθρώπων, επειδή το τέλος, σύμφωνα με τη φύση, εκδηλώνεται σε όλα τα πράγματα. Όριζε τη διάρκεια της ζωής του κάθε ανθρώπου μετρώντας με το ραβδί της.

 Κατά την Ησίοδου Θεογονία οι Μοίρες είναι κόρες του Ερέβους και της Νυκτός, αν και στο ίδιο έργο αναφέρονται ως κόρες του Δία και της Θέμιδος. Στο έργο του Πλάτωνα, αναφέρονται ως κόρες της Ανάγκης. Στη Ρωμαϊκή μυθολογία αναφέρονται και ως κόρες του Ουρανού και της Γαίας. Στην Ιλιάδα ο Όμηρος παρουσιάζει το Δία να υποχωρεί, όντας ανίκανος να αλλάξει το μέλλον του γιου του Σαρπηδόνα, έτοιμος να υποκύψει στα τραύματα του Πάτροκλου, επειδή η τύχη του του γράφει να σκοτωθεί. Η ειμαρμένη ήταν ο νόμος που διείπε τον κόσμο, νόμος που τον είχε θεσπίσει ο Δίας και που ήταν υποχρεωμένος να υπακούσει και ο ίδιος. Ο αστεροειδής 120 Λάχεσις (120 Lachesis), που ανακαλύφθηκε το 1872, πήρε το όνομά του από τη μυθική αυτή Μοίρα. Εκπαιδευτική εγκυκλοπαίδεια, Εκδοτική Αθηνών 1999. Ρίσπεν Ζ., Μεγάλη Ελληνική Μυθολογία, Αθήνα.
Burnout 2: Point of Impact

To Burnout 2: Point of Impact είναι ένα παιχνίδι αγώνων ανεπτυγμένο από την Criterion Games και διανεμημένο από τη Acclaim Entertainment. Είναι το σίκουελ του αρχικού παιχνιδιού που κυκλοφόρησε το 2001. Κυκλοφόρησε για το PlayStation 2, στη Βόρεια Αμερική στις 30 Σεπτεμβρίου 2002, στην Ευρώπη στις 11 Οκτωβρίου 2002 και για πρώτη φορά στην Ιαπωνία, δυο χρόνια μετά, την Πρωταπριλιά του 2004. Οι εκδόσεις για Gamecube και Xbox κυκλοφόρησαν μέσα στο 2003

 Offensive Driving 101Μαθήματα οπού σου διδάσκεται επικίνδυνη οδήγηση και σου δίνονται Driving Skills για να κερδίσεις τα Championships. ChampionshipΤο κύριο μέρος του παιχνιδιού. Κάνεις αγώνες με στόχο να κερδίσεις μετάλλια και οχήματα. Grand Prix3 αγώνες. Κάθε θέση σου δίνει συγκεκριμένους πόντους. Όποιος έχει πιο πολλούς πόντους στο τέλος του Grand Prix κερδίζει. Custom Series ChampionshipΈνα Championship που ξεκλειδώνεται μετά την ολοκλήρωση του κανονικού με πολλά features RaceΑγώνας Time AttackΔοκιμασία χρόνου Face OffΑγώνας εναντίον ενός αντιπάλου. Αν νικήσεις παίρνεις το αυτοκίνητο του. PursuitΕίσαι αστυνομικός και πρέπει να καταστρέψεις το αυτοκίνητο του εγκληματία CrashΠροκάλεσε όσο πιο πολλή καταστροφή μπορείς. RunawayΕίναι παρόμοιο με το Crash, χωρίς βραβεία και στόχους. Τα φρένα είναι απενεργοποιημένα. Free RunΊδιο με το Race αλλά χωρίς δεν υπάρχουν αυτοκίνητα στο δρόμο. Bulldozer Blues Backlash A Photograph Bridge the Gap Panic Attack Pass Me By Burnout Theme, Destroyer Mix The Miracle Mile Childish Games Dark Moon Rising Το Burnout 2: Point of Impact πήρε καλές κριτικές. Τα websites GameRankings and Metacritic έδωσαν στην έκδοση για GameCube version 89.43% και 89/100, στην έκδοση για Xbox 88.55% και 88/100 και στην έκδοση για PlayStation 2 88.22% και 86/100.Το GameSpot επισήμανε ότι "Η ένταξη ενός καλοφτιαγμένου championship και ενός multiplayer mode το καθιστούν ένα must-own για τους φανς του είδους".Το GameSpy δήλωσε ότι "Αν το "Gran Turismo 3" είναι ο Ντομ Περινιόν, το Burnout 2 είναι ο Jack Daniel. Μολονότι ο Ντομ είναι ένας καλός τύπος, εγώ ,προσωπικά, θα προτιμούσα να κάνω παρέα με τον Jack."Το IGN αποκάλεσε το παιχνίδι "Ένα εξαιρετικό sequel από κάθε άποψη. Φαίνεται καλύτερο, είναι μακρύτερο, γρηγορότερο, βαθύτερο, και έχει μικρά "κοσμήματα" καθώς και extras που πραγματικά εντυπωσιάζουν."
Ινδική μυθολογία

Με τον όρο Ινδική μυθολογία εννοείται ένα περίπλοκο σώμα μύθων που αναπτύχθηκαν στη γεωγραφική περιοχή της Ινδικής υποηπείρου. Το πλαίσιο μέσα στο οποίο αναπτύχθηκε στην Ινδική μυθολογία συντίθεται από πέντε διαφορετικά μυθολογικά σώματα. Τη μυθολογία των Μούντα, τους Δραβίδιους μύθους, τους Ινδουϊστικούς μύθους και τέλος τη μυθολογία του Βουδισμού και του Ζαϊνισμού.

 Από θεωρητικής άποψης, η Ινδική μυθολογία μοιράζεται στοιχεία των Μούντα, των Δραβίδων και των Αρίων. Στην απώτερη αρχαιότητα τα δύο πρώτα στοιχεία δεν άφησαν καμία άμεση μαρτυρία, παρά μόνον μέσω της μπραχμανικής λογοτεχνίας, της λογοτεχνίας των αρίων των Ινδιών. Αυτή η λογοτεχνία βρίσκει την προϊστορική της έκφραση στις Βέντα, για τις οποίες αναγνωρίζεται στις ημέρες μας, όλο και περισσότερο, ο χαρακτήρας «ινδικός» και όχι μόνον «Άριος». Επίσης, το μίγμα των Αρίων και μη Αρίων μύθων, το οποίο για ένα πολύ μεγάλο χρονικό διάστημα θεωρείτο μεταγενέστερο και ονομάστηκε εν γένει «Ινδουϊσμός» -στα συμφραζόμενα της Ινδικής μυθολογίας Ινδουϊστική μυθολογία- ανάγεται στους αρχαιότερους χρόνους των Ινδιών, περιλαμβανομένης και της βεντικής εποχής. Οι ιθαγενείς, οι οποίοι μιλούν διαλέκτους συγγενείς προς τις μούντα, αντλούν το μυθολογικό υλικό τους από τον τοτεμισμό. Η ζωή ενός φυτικού ή ζωικού είδους θεωρείται ζωή της φυλής και των ατόμων που την αποτελούν. Η θυσία συνίσταται στον σφαγιασμό του ζώου, έτσι ώστε να αφομοιωθεί η ζωτική του αρχή. Οι λατρείες των Δραβίδων με τη σειρά τους αποκλείουν τις αιματηρές θυσίες και την κατανάλωση ωμού κρέατος και περιορίζονται στη λατρεία των ειδώλων μέσω της λατρείας πουτζά. Σε αυτή τη μυθολογική περίοδο ανήκουν θεότητες όπως η Κάλι ή η Ντουργκά, σύμβολα της γονιμότητας της φύσης. Η σπουδαιότητα που αποδίδεται στις γυναικείες μορφές της θεότητας στο δραβιδικό μυθολογικό σώμα αντικατοπτρίζει μία μορφή κοινωνικής συγκρότησης, η οποία χαρακτηρίζεται από μητριαρχικές τάσεις. Από την αρχή των ιστορικών χρόνων το αριανό στοιχείο παράγει τη δική του μυθολογία, αφομοιώνοντας προγενέστερα στοιχεία, μετουσιώνοντάς τα και προβάλλοντάς τα μέσω της ιδιαίτερης κοινωνικής του πατρογραμμικής συγκρότησης. Οι κοινωνικές τάξεις των Αρίων στην Ινδία έγιναν κάστες. Η θρησκεία και συνεπώς το μυθολογικό της θεμέλιο, που περιστρεφόταν αρχικά γύρω από την οικογένεια, γίνεται θρησκεία ή μυθολογία κάστας και διαμορφώνεται από το καθήκων και τα ιδανικά των Αρίων. Παραμένει οικογενειακή αλλά ποικίλλει ανάλογα με τη θέση της οικογένειας στο ταξικό σύστημα κοινωνικής διαίρεσης σε πολεμιστές-ευγενείς, (Κσατρίγια), κλήρο, Μπραχμάνους και την τρίτη τάξη, τους εργάτες του συστήματος Βασίγια. Αυτή η εξέλιξη προς την κάστα σημειώνει το πέρασμα του ινδικού αριανισμού από το «βεντικό» στάδιο στο «μπραχμανικό» στάδιο. Οι μπραχμάνοι ιερείς περισυλλέγουν το υλικό των Βέντα δημιουργώντας μία σταθερή βάση θρησκευτικών εννοιών, στην οποία κυρίαρχη θέση έχει το ντάρμα. Guirand Félix (Ed.) 1968, New Larousse Encyclopedia of Mythology, Crescend Books, New York. Clark Walter Eugene 1918, The American Journal of Theology, Vol. 22, No. 1 (Jan).
Αχίλλειο Αρμενίου Λάρισας

Για τον ομώνυμο οικισμό του νομού, δείτε: Αχίλλειο ΦαρσάλωνΤο Αχίλλειο είναι οικισμός της τοπικής κοινότητας Νίκης, της δημοτικής ενότητας (τέως δήμου) Αρμενίου, του δήμου Κιλελέρ, της περιφερειακής ενότητας (τέως νομού) Λάρισας, στην περιφέρεια Θεσσαλίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Λάρισας του νομού Λάρισας, στο γεωγραφικό διαμέρισμα Θεσσαλίας. Μέχρι το 1918 ο οικισμός ονομαζόταν Μπουραζάν(ι).

 Το Αχίλλειο είναι πεδινό χωριό στο ανατολικό τμήμα του νομού Λάρισας. Βρίσκεται στον κάμπο της λίμνης Κάρλας, δίπλα στη σιδηροδρομική γραμμή και την παλαιά εθνική οδό Λάρισας-Βόλου, σε μέσο σταθμικό υψόμετρο 55. Απέχει 27 χλμ. περίπου ΝΑ. της Λάρισας. Ο οικισμός αναγνωρίστηκε το 1883 ως Μπουραζάν(ι) και προσαρτήθηκε στον δήμο Αρμενίου του νομού Λαρίσης. Το 1912 προσαρτήθηκε στην κοινότητα Χοτζομπασίου (Νίκης) και το 1918 μετονομάστηκε σε Αχίλλειο. Με το ΦΕΚ 244Α - 04/12/1997 αποσπάστηκε από την κοινότητα Νίκης και προσαρτήθηκε στον δήμο Αρμενίου. Με το ΦΕΚ 87Α - 07/06/2010 αποσπάστηκε από τον δήμο Αρμενίου και προσαρτήθηκε στον δήμο Κιλελέρ. Ο ναός του Αγίου Αχιλλείου στην ανατολική είσοδο του οικισμού Ο ταμιευτήρας Καλαμακίου, βορειοανατολικά του οικισμού Εγκυκλοπαίδεια Πάπυρος Λαρούς Μπριτάνικα, 1996 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ) Περιοδικό «Διακοπές», εκδ. Δ.Ο.Λ., 2010 Οργανισμός εκδόσεων «Ελλάδα», χάρτες (εκδ. Βαρελάς) Google Earth eetaa.gr
Spectres

Spectres είναι ο τίτλος του πέμπτου στούντιο άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου το Νοέμβριο του 1977 μέσω της δισκογραφικής εταιρείας "Columbia".

 Στην προσπάθεια τους να συνεχίσουν την εμπορική επιτυχία του Agents of Fortune και του σινγκλ (Don't Fear) The Reaper. Αν και το άλμπουμ δεν ήταν τόσο εμπορικό όσο το προηγούμενο (Agents of Fortune), το Spectres με κομμάτια όπως "Golden Age of Leather", "Death Valley Nights", "Nosferatu", "Fireworks", "Searchin' for Celine", είναι ένα από τα πιο αγαπημένα άλμπουμ για τους οπαδούς των BÖC. Το R.U. Ready 2 Rock άνοιγε τις εμφανίσεις τους στην περιοδεία του δίσκου, ενώ το Goin’ Through the Motions, σύνθεση στην οποία συμμετείχε και ο Ίαν Χάντερ, είχε έντονα ποπ στοιχεία, κάτι που δείχνει την επιθυμία τους για μία πιο εμπορική κατεύθυνση. Το άλμπουμ αρχίζει με το κομμάτι "Godzilla" . Το κομμάτι είναι εμπνευσμένο από τον ιαπωνικό κινηματογράφο της δεκαετίας του '50, με βασικό θέμα το φανταστικό τέρας Γκοτζίρα. Ο κιθαρίστας Ντόναλντ "Buck Dharma" Ρέζερ έγραψε το κομμάτι και μοιράστηκε το μικρόφωνο με τον Έρικ Μπλουμ. Ο τελευταίος ακούγεται να μιλάει στα ιαπωνικά στα μέσα του τραγουδιού: Rinji news o moshiagemasu!Rinji news o moshiagemasu!Gojira ga Ginza hoomen e mukatte imasu!Daishikyu hinan shite kudasai!Daishikyu hinan shite kudasai! Σε ελληνική μετάφραση: Προσοχή, έκτακτα νέα!Προσοχή, έκτακτα νέα!Ο Γκοτζίλα κατευθύνεται στην περιοχή ΓκίνζαΕγκαταλείψτε άμεσα, βρείτε καταφύγιο!Εγκαταλείψτε άμεσα, βρείτε καταφύγιο! Κατά τις ζωντανές τους εμφανίσεις και το συγκεκριμένο κομμάτι, ένα ομοίωμα του τέρατος έβγαινε στη σκηνή, βγάζοντας καπνούς και λέιζερ από τα μάτια του. Η επιτυχία του δεν πλησίασε τελικά αυτήν του προκατόχου του, αφού έφθασε ως το # 43 στον αμερικάνικο κατάλογο επιτυχιών, χωρίς να μπει στο Top-50 σε Μεγάλη Βρετανία και Καναδά. Παρ' όλα αυτά, βραβεύθηκε ως χρυσός δίσκος το 1978. Spectres (άλμπουμ)Επίσημη κυκλοφορία: Νοέμβριος 1977 Spectres (άλμπουμ) Ηνωμένες Πολιτείες (RIAA Certification): Χρυσός Οι μουσικοί οι οποίοι ηχογράφησαν το "Spectres" είναι οι εξής: Ντόναλντ "Buck Dharma" Ρέζερ - κιθάρα, φωνητικά Έρικ Μπλουμ - κιθάρα, φωνητικά Τζο Μπουσάρντ - μπάσο, φωνητικά, κιθάρα Άλεν Λάνιερ - πλήκτρα, κιθάρα, φωνητικά Άλμπερτ Μπουσάρντ - τύμπανα, φωνητικά, φυσαρμόνικαΓκεστ συμμετοχέςNewark Boys Chorus - φωνητικά στο "Golden Age of Leather" Spectres - Blue Öyster Cult | Songs, Reviews, Credits - AllMusic 36 Years Ago: Blue Oyster Cult Released 'Spectres' Album Eric Bloom talks Blue Oyster Cult's studio albums | MusicRadar
Συμφωνία για τη Νέα Ελλάδα

Η Συμφωνία για την Νέα Ελλάδα ήταν κεντροαριστερό ελληνικό πολιτικό κόμμα, το οποίο ιδρύθηκε τον Απρίλιο του 2013. Ιδρυτής και πρόεδρος του κόμματος ήταν ο βουλευτής Ανδρέα Λοβέρδο. Μετά την επανένταξη του Ανδρέα Λοβέρδου στην Κοινοβουλευτική Ομάδα του ΠΑ.ΣΟ.Κ., η Συμφωνία για τη Νέα Ελλάδα αδρανοποιήθηκε και διαλύθηκε.

 Η Συμφωνία για τη Νέα Ελλάδα ιδρύθηκε στις 15 Απριλίου 2013 από τον βουλευτή Β΄ Αθηνών Ανδρέα Λοβέρδο, ως μετεξέλιξη της Ριζοσπαστικής Κίνησης Σοσιαλδημοκρατικής Συμμαχίας (ΡΙ.Κ.Σ.ΣΥ.), πολιτική κίνηση που είχε ιδρύσει ο ίδιος το Δεκέμβριο του 2012, εξαιτίας της οποίας είχε διαγραφτεί από το ΠΑ.ΣΟ.Κ..Στο νέο κόμμα εντάχθηκε ο βουλευτής Δράμας Χρήστος Αηδόνης, ο οποίος ανέλαβε και γραμματέας, ο πρώην βουλευτής Άρτας Δημήτρης Τσιρώνης, ο πρώην νομάρχης Πειραιά Γιάννης Μίχας, ο πρώην υφυπουργός Εξωτερικών Δημήτρης Δόλλης και άλλοι. Στις 21 Νοεμβρίου 2013, οι δύο βουλευτές της Συμφωνίας για τη Νέα Ελλάδα, εντάχθηκαν στην Κοινοβουλευτική Ομάδα «Ανεξάρτητοι Δημοκρατικοί Βουλευτές» την οποία συγκρότησαν οι ανεξάρτητοι βουλευτές της Βουλής των Ελλήνων.. Ενόψει των ευρωεκλογών του 2014, η Συμφωνία για τη Νέα Ελλάδα συμμετείχε στη συγκρότηση της Ελιάς. Στο ψηφοδέλτιο συμμετείχε το στέλεχος του κόμματος Ευθύμης Καρδαράς, χωρίς να εκλεγεί. Τον Ιούνιο του ίδιου έτους, ο Ανδρέας Λοβέρδος ανέλαβε υπουργός Παιδείας και Θρησκευμάτων, κατόπιν ανασχηματισμού της κυβέρνησης Σαμαρά. Παράλληλα, εντάχθηκε εκ νέου στην Κοινοβουλευτική Ομάδα του ΠΑ.ΣΟ.Κ., δηλώνοντας ότι το κόμμα δεν διαλύεται. Ωστόσο, το κόμμα αδρανοποιήθηκε και δύο μήνες αργότερα διαλύθηκε. Επίσημος ιστότοπος
Στρόβιλος

Ο στρόβιλος ή τουρμπίνα, είναι ένας κινητήρας που εξάγει ενέργεια από τη ροή ενός ρευστού και τη μετατρέπει σε ωφέλιμο έργο. Αν το ρευστό είναι αέριο καλείται αεριοστρόβιλος ενώ αν είναι υγρό λέγεται υδροστρόβιλος. Ο στρόβιλος γενικά μπορεί να είναι τόσο ακτινικής όσο και αξονικής ροής. Η πιο απλή μορφή αεριοστροβίλου είναι μια συνδεσμολογία στροφίου όπου σε έναν άξονα ή τύμπανο προσαρτούνται πτερύγια. Το ρευστό επιδρά στα πτερύγια και αυτά αντιδρώντας στη ροή περιστρέφουν το στροφίο. Παραδείγματα απλών τουρμπίνων αποτελούν οι ανεμόμυλοι και οι νερόμυλοι.

 Ο αεριοστρόβιλος ακτινικής ροής χαρακτηρίζεται από το συμπαγές και στιβαρό της κατασκευής του, ενώ πλεονεκτεί και ως προς τη μέθοδο κατασκευής αφού κατασκευάζεται με χύτευση. Έχει λοιπόν εφαρμογή σε μικρού μεγέθους στροβιλοσυμπιεστές και για κινητήρες που χρησιμοποιούν ελαφρά κλάσματα, αφού παρουσιάζονται δυσκολίες, στην απομάκρυνση κατά τη λειτουργία, σωματιδίων που επικάθονται σε αυτόν. Για μεγαλύτερες κατασκευές το βάρος αυξάνεται σημαντικά ενώ και η χύτευση μεγάλων κομματιών παρουσιάζει δυσκολίες. Οι απώλειες πίεσης που οφείλονται στη μείωση του μεγέθους για τους αξονικούς στροβίλους δεν επηρεάζουν την λειτουργία τους σε υψηλές πιέσεις. Στους αεριοστροβίλους ακτινικής ροής τα καυσαέρια οδηγούνται στο στροφείο μέσω ενός σπειροειδούς κελύφους το οποίο δίνει τη συστροφή στη ροή. Πριν το στροφείο μπορεί να παρεμβάλλεται μια σταθερή πτερύγωση η οποία χρησιμοποιείται για να ρυθμίσει τη γωνία προσπτώσεως της ροής στα κινητά πτερύγια. Με κατάλληλη ρύθμιση της κλίσεως των σταθερών πτερύγιων είναι δυνατή η ρύθμιση της παροχής καυσαερίων, της ισχύος και των στροφών του στροβίλου. Οι αεριοστρόβιλοι αξονικής ροής μπορεί να είναι μίας ή (σπάνια) δυο βαθμίδων. Κάθε βαθμίδα αποτελείται από μια σειρά σταθερών πτερύγιων που ακολουθείται από μια σειρά κινητών πτερύγιων. Μέσα στον στάτορα η ροή αποκτά συστροφή την οποία αφαιρεί το στροφείο απορροφώντας ενέργεια από το ρευστό. Τα πτερύγια του στροβίλου επειδή διαβρέχονται από τα καυσαέρια, λειτουργούν σε ιδιαίτερα υψηλές θερμοκρασίες. Η μεγάλη ταχύτητα περιστροφής τους δημιουργεί ισχυρές φυγοκεντρικές δυνάμεις οι οποίες σε συνδυασμό με τη υψηλή θερμοκρασία καταπονούν ιδιαίτερα τα πτερύγια. Επιπλέον στην περίπτωση υπάρξεως συστήματος παλμών δημιουργούνται ισχυρές ταλαντώσεις στα πτερύγια. Λόγω των υψηλών θερμοκρασιών λειτουργίας και της οριακής φορτίσεως θα πρέπει να ελέγχεται συνεχώς η μεταβολή της θερμοκρασίας εξόδου των καυσαερίων. Υπερπλήρωση
Κωνσταντίνος Ιωάννου (Κύπριος υπουργός)

Ο Κωνσταντίνος Ιωάννου (24 Μαρτίου 1969) είναι Ελληνοκύπριος πολιτικός. Διετέλεσε Υπουργός Υγείας της Κύπρου στην κυβέρνηση Νίκου Αναστασιάδη από τον Μάρτιο του 2018 μέχρι τον Ιούλιο του 2021. Από την 1η Μαρτίου 2023 είναι υπουργός εσωτερικών της Κύπρου, υπό την προεδρία του Νίκου Χριστοδουλίδη.

 Ο Κωνσταντίνος Ιωάννου γεννήθηκε στις 24 Μαρτίου 1969. Απέκτησε πτυχίο διοίκησης επιχειρήσεων από το Manchester School of Management UMIST. Ακολούθως απέκτησε μεταπτυχιακό δίπλωμα (MBA) στη Διοίκηση Ξενοδοχείων, με υποτροφία Fulbright στο Πανεπιστήμιο του Κορνέλ.Το 1996 ίδρυσε την εταιρεία IMH Ltd, ενός οργανισμού μεταφοράς γνώσης και πληροφόρησης στα στελέχη της κυπριακής αγοράς. Επιπλέον, διετέλεσε διευθύνων σύμβουλος και μέλος του διοικητικού συμβουλίου της εταιρείας Real Time Hospitality Intelligence, USA. Το 2006 ίδρυσε την εταιρεία C.C. Coffee Company Ltd η οποία κατέχει τα δικαιώματα χρήσης των Gloria Jean’s Coffees International στην Κύπρο. Ακόμη, διετέλεσε μέλος του Συμβουλευτικού Σώματος της Retail Food Group, Australia εκπροσωπώντας την περιοχή της Ευρώπης. Έχει υπηρετήσει σε Διοικητικά Συμβούλια αρκετών εταιρειών. Είναι νυμφευμένος και έχει τρία παιδιά. Την 1 Μαρτίου 2018 διορίστηκε Υπουργός Υγείας στην Κυβέρνηση Νίκου Αναστασιάδη 2018. Παρέμεινε στη θέση αυτή έως την 1 Ιουλίου 2021, αποχωρώντας μετά από δική του πρόθεση.Το Πανεπιστήμιο Λευκωσίας αναγόρευσε τον Κωνσταντίνο Ιωάννου σε επίτιμο διδάκτορα της Ιατρικής Σχολής το 2022 για να τιμήσει το όραμα, τις προσπάθειες και την αποφασιστικότητά του όσο διετέλεσε Υπουργός Υγείας, για την εφαρμογή του ΓεΣΥ. Από την 1η Μαρτίου 2023 είναι Υπουργός Εσωτερικών της Κύπρου, υπό την προεδρία του Νίκου Χριστοδουλίδη. «Βιογραφικό Σημείωμα». www.moh.gov.cy. Αρχειοθετήθηκε από το πρωτότυπο στις 27 Αυγούστου 2019. Ανακτήθηκε στις 27 Αυγούστου 2019. «Βιογραφικό σημείωμα του νέου Υπουργού Υγείας κ. Κωνσταντίνου Ιωάννου». www.pio.gov.cy. Γραφείο Τύπου και Πληροφοριών. 14 Φεβρουαρίου 2018. Αρχειοθετήθηκε από το πρωτότυπο στις 20 Απριλίου 2020. Ανακτήθηκε στις 20 Απριλίου 2020.
Μκουατζούνι

To Μκουατζούνι (Αγγλικά ή Σουαχίλι: Mkwajuni), είναι Μεικτό Τμήμα που βρίσκεται στην Περιοχή Σόνγκουε (Songwe District), στην Περιφέρεια Σόνγκουε (Songwe Region) της Τανζανίας. Σύμφωνα με την απογραφή του 2002, ο πληθυσμός στο Μκουατζούνι (Mkwajuni) ήταν 22.101 άτομα και το 2012, μειώθηκε σε 15.292 κατοίκους.

 Η ονομασία Μκουατζούνι (Mkwajuni), απαντάται επίσης ως Τμήμα στην Περιοχή Κασκαζίνι Α (Kaskazini A), στη Βόρεια Περιφέρεια Ζανζιβάρης (Zanzibar North Region) καθώς επίσης και στο Νούνγκουι (Nungwi) στην προαναφερόμενη περιοχή Κασκαζίνι Α, ως διοικητική υποδιαίρεση στην Περιφέρεια Μπέυα (Mbeya Region) και ως κατοικημένη περιοχή τόσο στο Μτάμπουε Κουσίνι (Mtambwe Kusini) της Τανζανίας. στην Περιοχή Ουέτε (Wete District), στη Βόρεια Περιφέρεια Πέμπας (Pemba North Region) όσο και στο Τσανγκαουένι (Changaweni), στην Περιοχή Μκοάνι (Mkoani District), στη Νότια Περιφέρεια Πέμπας (Pemba South Region). Διοικητικές υποδιαιρέσεις της Τανζανίας Περιφέρεια Σόνγκουε Περιοχή Σόνγκουε Παραπομπές σημειώσεων
Ροδολίβος

Το Ροδολίβος είναι κωμόπολη του Νομού Σερρών και έδρα του Δήμου Αμφίπολης. Προηγουμένως ήταν έδρα του ομώνυμου δήμου, της επαρχίας Φυλλίδος. Έχει μόνιμο πληθυσμό 1.557 κατοίκους, σύμφωνα με την απογραφή του 2021. Βρίσκεται νοτιοανατολικά των Σερρών, στους πρόποδες του Παγγαίου.

 Το Ροδολίβος είχε γίνει αυτόνομη κοινότητα Κοινότητα Ροδολείβους στις 04/01/1920, ενώ το 1940 το όνομα άλλαξε ορθογραφία σε Κοινότητα Ροδολίβους. Με την εφαρμογή του σχεδίου Καποδίστριας, η κοινότητα έγινε δήμος στις 24/07/1996 με συνένωση σε αυτή, τον κοινοτήτων Δομίρου και Μικρού Σουλίου. Με την εφαρμογή του προγράμματος Καλλικράτης ο Δήμος Ροδολίβους εντάχθηκε στον νέο δήμο Αμφίπολης και αποτελεί τη δημοτική ενότητα Ροδολίβους. Το Ροδολίβος ορίστηκε έδρα του διευρυμένου δήμου. Από το Ροδολίβος κατάγονταν οι Μακεδονομάχοι οπλαρχηγοί Λεωνίδας Μαλαμίδης, Βασίλειος Τσουβαλτζής, Γρηγόριος Ευθυμίου και Δημήτριος Χαρίσης. Στον λόφο του «Αγίου Αθανασίου», που υψώνεται πλάι στα τελευταία σπίτια του Ροδολίβους, μαρτυρείται η ύπαρξη αρχαίου πολίσματος, με εντυπωσιακή διάρκεια ζωής από τη θρακομακεδονική εποχή ως τα νεότερα χρόνια. Σε μικρή επίσης απόσταση ΝΑ της κωμόπολης, στη θέση «Κουριά», εντοπίστηκε η τοποθεσία ενός άλλου αρχαίου πολίσματος. Από τις δυο αυτές θέσεις προέρχονται τέσσερες επιγραφές των αυτοκρατορικών χρόνων (2ου-3ου μ.Χ. αιώνα). Από άποψη αρχαίας τοπογραφίας, χρήζει αναφοράς το ότι τα πολίσματα βρίσκονταν στο έδαφος της αρχαίας φυλετικής περιοχής της Ηδωνίδας, πάνω στην Εγνατία οδό και από το 42 π.Χ. υπάγονταν διοικητικά στη γειτονική ρωμαϊκή αποικία των Φιλίππων, της οποίας τα όρια του territorium (επικράτειας) έφταναν δυτικά μέχρι εκεί. Γεννήθηκαν στο ΡοδολίβοςΓρηγόριος Ευθυμίου, Έλληνας οπλαρχηγός του Μακεδονικού Αγώνα Λεωνίδας Μαλαμίδης, Έλληνας οπλαρχηγός του Μακεδονικού Αγώνα Οικουμενικός Πατριάρχης Νεόφυτος Η΄ Ευάγγελος Στράτης, Έλληνας εκπαιδευτικός Βασίλειος Τσουβαλτζής, Έλληνας οπλαρχηγός του Μακεδονικού Αγώνα Γιώργος Βογιατζής, Έλληνας συγγραφέας και πολιτικός, πρώην Δήμαρχος Αμφίπολη Στέργιος Φραστανλής, Έλληνας πολιτικός, Δήμαρχος Αμφίπολης Δημήτριος Χαρίσης, Έλληνας οπλαρχηγός του Μακεδονικού ΑγώναΚατάγονται από το ΡοδολίβοςΚώστας Μπούμπας, Έλληνας δημοσιογράφος και Βουλευτής
Σίμων Λέμνιους

Ο Σίμων Λέμνιους (Simon Lemnius, 1511 – 24 Νοεμβρίου 1550) ή Λέμχεν (Lemchen), γνωστός και με τα ψευδώνυμα Λεμ-Μάργκανταντ, Λέμνιους Εμπόρικους, Μερκατόριους και Πιζαέους (Lemm-Margadant, Lemnius Emporicus, Mercatorius, Pisaeus), ήταν Ελβετός ουμανιστής της Αναγεννήσεως, συγγραφέας στη λατινική γλώσσα και μεταφραστής.

 Γεννήθηκε στο χωριό Γκούαντ, στον σημερινό δήμο Val Müstair, στο δυτικό άκρο του καντονίου Γκραουμπύντεν και της Ελβετίας. Διετέλεσε καθηγητής στο Πανεπιστήμιο της Βιτεμβέργης. Προκάλεσε την οργή του Λουθήρου δημοσιεύοντας το έργο Επιγράμματα (Epigrammaton libri duo) το έτος 1538. Ο Λέμνιους κατέφυγε τότε στην πόλη Βορμς και εξακολούθησε να γράφει σατιρικά έργα εναντίον των μεταρρυθμιστών. Πέθανε στο Κουρ (ή Τσουρ) σε ηλικία μόλις 39 ετών. Epigrammatum libri duo, Βιτεμβέργη 1538 Amorum libri IV, Βασιλεία 1542 Monachopornomachia, χωρίς έτος και τόπο εκδόσεως Ομήρου Ilias, Βασιλεία 1539 Dionysius Lubicus poeta, de situ habitabilis orbis, Βενετία 1543 Ομήρου Odyssee, Βασιλεία 1549 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 16, σελ. 722 Peter Ukena: το λήμμα «Lemnius, Simon» στο Neue Deutsche Biographie (NDB), τόμος 14, Duncker & Humblot, Βερολίνο 1985 Clà Riatsch: το λήμμα «Simon Lemnius» στο Ιστορικό λεξικό της Ελβετίας Gerhart Sieveking: «Die drei Engadiner Humanisten Gian Travers, Marcus Tatius Alpinus und Simon Lemnius» στο Bündner Monatsblatt: Zeitschrift für bündnerische Geschichte, Landes- und Volkskunde, 1946, τεύχη 7-8, σσ. 193-237 (σε ψηφιακή μορφή) Η Μοναχοπορνομαχία (Der Mönchshurenkrieg) online
Αομόρι

Το Αομόρι (ιαπωνικά: 青森市 Aomori-shi) είναι η πρωτεύουσα του νομού Αομόρι, στη βόρεια περιοχή Τοχόκου της βόρειας Ιαπωνίας. Κατά τις 1 Απριλίου 2017, η πόλη είχε εκτιμώμενο πληθυσμό 287.800 κατοίκους σε 136.209 οικίες και πυκνότητα πληθυσμού 350 ατόμων ανά τ.χλμ. Η πόλη είναι μία από τα 48 κέντρα της Ιαπωνίας. Η συνολική έκταση της πόλης είναι 824,61 τετραγωνικά χιλιόμετρα.

 Το Αομόρι βρίσκεται στα κεντρικά του νομού Αομόρι, σε μια πεδιάδα ανάμεσα στο νότιο άκρο του κόλπου του Αομόρι, τον οποίο βλέπει προς τα βόρεια και τα βουνά Χακκόντα στα νότια. Μεταξύ άλλων μικρότερων ποταμών, η πόλη έχει δύο μεγάλα ποτάμια που διέρχονται από αυτήν, τον ποταμό Κομάγκομε και τον παραπόταμό του, τον ποταμό Αρακάβα. Νομός Αομόρι Κουρόισι, Γκοσογκάβαρα, Τοβάντα, Χιρακάβα Περιοχή Κιτατσουγκάρου - Ιταγιανάγκι Περιοχή Μιναμιτσουγκάρου - Φουτζισάκι Περιοχή Χιγκασιτσουγκάρου - Χιρανάι, Γιομογκίτα Περιοχή Καμικίτα - Σιτσίνοχε Σύμφωνα με τα ιαπωνικά δεδομένα απογραφής, ο πληθυσμός του Αομόρι έχει παραμείνει σχετικά σταθερός τα τελευταία 40 χρόνια. Το κλίμα στην πόλη Αομόρι είναι υγρό υποτροπικό. Η μέση ετήσια θερμοκρασία στην πόλη Αομόρι είναι 10 °C. Κατά μέσο όρο ο θερμότερος μήνας του έτους είναι ο Αύγουστος με μέση θερμοκρασία 23.3°C ενώ ο ψυχρότερος μήνας είναι ο Ιανουάριος με μέση θερμοκρασία -1.7°C. Η υψηλότερη θερμοκρασία, που έχει καταγραφεί είναι 36.1°C και έχει σημειωθεί μήνα Αύγουστο ενώ η χαμηλότερη καταγεγραμμένη θερμοκρασία είναι -24.4°C και έχει σημειωθεί μήνα Φεβρουάριο. Κατά μέσο όρο κάθε έτος έχουν καταγραφεί 88,5 ημέρες βροχής. Ο περισσότερος αριθμός ημερών με βροχή σημειώνεται κατά τον μήνα Δεκέμβριο με 11,5 ημέρες βροχής κατά μέσο όρο και ο μικρότερος αριθμός ημερών με βροχή παρατηρείται κατά τον μήνα Απρίλιο με 4,9 ημέρες βροχής κατά μέσο όρο.
21 (αριθμός)

Το 21 (είκοσι ένα) είναι ο φυσικός αριθμός που βρίσκεται μετά από το 20 και πριν από το 22. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 21 συμβολίζεται ως XXI στο ρωμαϊκό σύστημα αρίθμησης και ως ΚΑ´ ή κα´ στο ελληνικό σύστημα αρίθμησης.

 Το 21 είναι ένας σύνθετος αριθμός, αφού οι φυσικοί διαιρέτες του είναι 1, 3, 7 και 21, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 22. Το ανάπτυγμα πρώτων παραγόντων του 21 είναι 21 = 3 · 7. Το 21 είναι ημιπρώτος αριθμός, διότι αποτελεί γινόμενο δύο πρώτων (3 · 7). Το 21 είναι αριθμός Φιμπονάτσι. Ο επόμενος αριθμός Φιμπονάτσι είναι το 34. Διάταξη κατά την σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών. Ο ατομικός αριθμός 21 αντιστοιχεί στο σκάνδιο. Το Μεσιέ 21 είναι ένα ανοικτό σμήνος σε απόσταση περίπου 4.000 ετών φωτός, στον αστερισμό Τοξότης. Ο 21ος αιώνας (2001 έως 2100) είναι ο αιώνας που διανύουμε. Η Εθνική Οδός 21 (Ελλάδα) στην Ήπειρο. Το Renault 21 μικρομεσαίο οικογενειακό αυτοκίνητο. Το 21 είναι παιχνίδι τράπουλας.
Πας Τεχεράνης

Η Πας (Περσικά:باشگاه فوتبال پاس تهران), είναι ποδοσφαιρικός σύλλογος του Ιράν , αρχικά η έδρα της ήταν από το 1963 στην πρωτεύουσα Τεχεράνη και από το 2007 στην πόλη Χαμαντάν σαν Πας Χαμαντάν (Περσικά : باشگاه فوتبال پاس همدان). Ιδρύθηκε ανεπίσημα το 1953 και επίσημα το 1963 με χρώματα το πράσινο και το άσπρο.

 Το 1953 η αστυνομία του Ιράν αποφάσισε να οργανώσει τον αθλητισμό στο αστυνομικό σώμα , έτσι ιδρύεται, (σε ελεύθερη μετάφραση), ο "Αθλητικός σύλλογος αστυνομικής ακαδημίας Ευελπίδων" . Την ίδια χρονιά η ομάδα συμμετείχε στο Ιρανικό πρωτάθλημα ενόπλων δυνάμεων . Στις 8 Ιουλίου 1963 αναγνωρίστηκε επίσημα από την Ποδοσφαιρική ομοσπονδία Ιράν και άλλαξε όνομα σε Πας. Αρχικά συμμετείχε με επιτυχία στο πρωτάθλημα Τεχεράνης , ελλείψει εθνικού πρωταθλήματος, και από το 1970 στην Α' κατηγορία του Ιρανικού πρωταθλήματος. Από την ημέρα της ίδρυσης της η Πας ήταν στην ελιτ του Ιρανικού ποδοσφαίρου έχοντας κατακτήσει 5 πρωταθλήματα. Μεγαλύτερη επιτυχία του συλλόγου η κατάκτηση του Κυπέλλου πρωταθλητριών ομάδων Ασίας το 1993. Στο κύπελλο Ιράν η Πας είναι η μοναδική εγχώρια διοργάνωση που δεν κατέκτησε ποτέ αλλά ούτε έπαιξε σε τελικό. Πρωτάθλημα Ιράν : 1976-77, 1977-78, 1991-92, 1992-93, 2003-04 Κύπελλο πρωταθλητριών Ασίας : 1993 Πρωτάθλημα Τεχεράνης : 1967-68, 1968-69
Φραγκίσκη του Αμπουάζ

Η Φραγκίσκη, γαλλ. Françoise d'Amboise (9 Μαΐου 1427 - 4 Νοεμβρίου 1485) από τον Οίκο του Αμπουάζ ήταν Γαλλίδα Ρωμαιο-Καθολική, που ανακηρύχθηκε ευλογημένη. Ήταν κόρη επισκόπου και καρδιναλίου και με τον γάμο της έγινε δούκισσα της Βρετάνης.

 Ήταν κόρη του Λουδοβίκου του Αμπουάζ (απεβ. 1511) πρίγκιπα του Ταλμόν και υποκόμη του Τουάρ και της Λουίζας-Μαρίας ντε Ριέ. Για να διαφύγει από τη βία της εποχής της, πήγε με τη μητέρα της στην Αυλή της Βρετάνης, όπου διέμεινε στο Βανν και μετά στη Νάντη. Στην ηλικία των 3 ετών μνηστεύθηκε με τον Πέτρο, δευτερότοκο γιο του Ιωάννη Ε΄ δούκα της Βρετάνης, για πολιτικούς λόγους. Τον παντρεύτηκε στα 15 έτη της, το 1442. Το 1450, έπειτα από το απροσδόκητο τέλος του Φραγκίσκου Α΄ δούκα της Βρετάνης (μεγαλύτερου αδελφού του Πέτρου), τον διαδέχθηκε ο σύζυγός της ως Πέτρος Β΄. Η Φραγκίσκη είχε μία διακριτική ζωή, αλλά και ενεργή συμμετοχή στη διακυβέρνηση της Βρετάνης: βοηθούσε τους φτωχούς και τους ασθενείς. Είχε επίσης μία ισχυρή αίσθηση δικαιοσύνης. Αφού ο σύζυγός της ασθένησε και απεβίωσε το 1457, η Φραγκίσκη ήλθε σε διαμάχη με τον Λουδοβίκο ΙΑ΄ της Γαλλίας, που ήθελε να τη νυμφευτεί. Ήταν χήρα, χωρίς παιδιά· ίδρυσε, μαζί με τον Ζαν Σορέτ, το πρώτο μοναστήρι των Καρμηλιτών στη Γαλλία το 1463. Έλαβε τον μοναστικό πέπλο και έγινε μοναχή το 1468, όταν εισήλθε στη μονή των Τριών Μαριών στο Βανν. Απεβίωσε στη Νάντη 58 ετών, στο μοναστήρι των Καρμηλιτών μοναζουσών. Το 1863 αγιοποιήθηκε από τον πάπα Πίο Θ΄. Παντρεύτηκε το 1442 τον Πέτρο Β΄ των Ντρε-Μονφόρ δούκα της Βρετάνης. Δεν απέκτησαν απογόνους. Eugène Lafolye, Compte des dépenses de Françoise d'Amboise, Editeur Vannes, 1889. J.-L. Chalnel, Histoire de la Touraine, 1841, tome IV. Zimmerman, Benedict (1909). "Bl. Frances d'Amboise" . In Herbermann, Charles (ed.). Catholic Encyclopedia. 6. New York: Robert Appleton Company.
Παιδική Επιτροπή στη Junior Eurovision

Η χρήση Παιδικής Κριτικής Επιτροπής στον Παιδικό Διαγωνισμό Τραγουδιού Eurovision για πρώτη φορά παρουσιάστηκε στη Junior Eurovision 2012, στο Άμστερνταμ της Ολλανδίας, στο πλαίσιο ενός νέου συστήματος ψηφοφορίας για την Παιδική Eurovision μετά από συζητήσεις μεταξύ της Ευρωπαϊκής Ραδιοτηλεοπτικής Ένωσης (EBU), του Ιδρύματος KidsRights και του ραδιοτηλεοπτικού φορέα Algemene Vereniging Radio Omroep (AVRO) που φιλοξενούσε την Παιδική Eurovision εκείνη τη χρονιά. Τρεις από τους τέσσερις εκπρόσωπους που ανακοίνωσαν την κριτική επιτροπή σε κάθε ετήσιο διαγωνισμό ήταν πρώην νικητές της Παιδικής Eurovision. Από το 2016, τα αποτελέσματα της κριτικής επιτροπής των παιδιών κάθε χώρας έχουν ενσωματωθεί στην κριτική επιτροπή των ενηλίκων για να δώσουν δύο ομάδες 1-8, 10 και 12 βαθμών ανά χώρα.

 Στις 15 Οκτωβρίου 2012, ανακοινώθηκε από την Ευρωπαϊκή Ένωση Ραδιοτηλεόρασης (EBU) ότι για πρώτη φορά στην ιστορία του διαγωνισμού εισήχθη στο σύστημα ψηφοφορίας νέα κριτική επιτροπή. Η κριτική επιτροπή θα αποτελείται από μέλη ηλικίας 10 έως 15 ετών και θα εκπροσωπεί κάθε συμμετέχουσα χώρα που θα συμμετάσχει σε διαγωνισμό. Ένας εκπρόσωπος της κριτικής επιτροπής θα ανακοινώσει τότε τα σημεία 1-8, 10 και το μέγιστο 12 όπως αποφασίστηκαν από τα μέλη της κριτικής επιτροπής.Ο Sietse Bakker, ο οποίος ήταν τότε Εκτελεστικός Διευθυντής Junior Eurovision σε συνεργασία με τα μέλη της Ευρωπαϊκής Ένωσης Ραδιοτηλεοπτικών Οργανώσεων (EBU), του KidsRights Foundation και του Διαγωνισμού Τραγουδιού Junior Eurovision 2012, που φιλοξένησε τον τηλεοπτικό σταθμό Algemene Vereniging Radio Omroep (AVRO) στις 30 Νοεμβρίου 2012, στην οποία δόθηκαν περαιτέρω λεπτομέρειες σχετικά με την πρόσφατα υλοποιηθείσα "κριτική επιτροπή παιδιών". Ο εκπρόσωπος της κριτικής επιτροπής ήταν ο πρώτος που αποκάλυψε τις ψηφοφορίες κατά τη διάρκεια της παράστασης της ζωντανής εκπομπής. Αυτό έδωσε μια νέα διάσταση στη διαδικασία ψηφοφορίας, δεδομένου ότι ο διαγωνισμός ξεκίνησε για πρώτη φορά το 2003.Από το 2016 και μετά, κάθε χώρα θα εκπροσωπείται από μια κριτική επιτροπή ενηλίκων και την κριτική επιτροπή παιδιών της. Αυτά τα αποτελέσματα θα συνδυαστούν για να σχηματίσουν τα αποτελέσματα από κάθε χώρα. Αυτό σημαίνει ότι η κριτική επιτροπή των παιδιών δεν θα είναι πλέον μια επιπλέον κριτική επιτροπή. Ο παρακάτω πίνακας δείχνει τους εκπρόσωπους που ανακοίνωσαν τους βαθμούς της Παιδικής Επιτροπής σε κάθε διαγωνισμό. Σημειώσεις 1.^ Ωστόσο ο χώρος που φιλοξένησε τον διαγωνισμό είναι στη Μάρσα, Μάλτα, ο εκτελεστικός επόπτης Βλαντισλάβ Γιακοβλέφ είπε στις 18 Δεκεμβρίου 2013 ότι δεν θα υπάρχει οικοδέσποινα πόλη αλλά νησί. Η Παιδική Επιτροπή μπορεί να μη συμμετέχει, αλλά μπορούσε να ψηφίζει. Ο πίνακας δείχνει τις πρώτες 5 χώρες που ψήφισε η επιτροπή μέχρι το 2015: Ψηφοφορία στη Eurovision – Πληροφορίες για συστήματα ψηφοφορίας που χρησιμοποιήθηκαν στο Διαγωνισμό Τραγουδιού της Eurovision.
Αμερικανική Κερλ

Η Αμερικάνικη Κερλ - (American Curl) είναι ράτσα γάτας με χαρακτηριστικό γνώρισμα τα γυριστά αυτιά της, γνώρισμα από το οποίο πήρε και το όνομά της. Η φυλή προέρχεται από το Lakewood της Καλιφόρνια, ως αποτέλεσμα μιας τυχαίας μετάλλαξης.

 Οι πρώτες γάτες της φυλής εμφανίστηκαν ως αδέσποτα στο σκαλί της πόρτας του Ρούγκας στο Λέικγουντ της Καλιφόρνια τον Ιούνιο του 1981. Το μαύρο θηλυκό, που ονομάστηκε Σούλαμιθ, γέννησε γάτες με τα ίδια κατσαρά αυτιά και έτσι έγινε ο πρόγονος όλων των Αμερικάνικων Κέρλ σήμερα. Το 1986, μια γάτα αυτού του είδους εκτέθηκε για πρώτη φορά σε έκθεση γάτας και το 1992, η μια Αμερικανική Κέρλ ήταν μέρος του πρωταθλήματος από τη Διεθνή Ένωση Γάτων (TICA). Το 1999, η Αμερικάνικη Κέρλ έγινε η πρώτη φυλή που έγινε δεκτή στην Κατηγορία Πρωταθλήματος Cat Fanciers' Association (CFA) τόσο με τμήματα μακρυμάλλης όσο και κοντότριχας. Η Αμερικάνικη Κέρλ είναι μια μεσαίου μεγέθους γάτα και ωριμάζει μέχρι τα 2 – 3 έτη ζωής της. Είναι από τις πιο υγιείς ράτσες γατιών στον κόσμο. Τα γατάκια του είδους αυτού γεννιούνται με ίσια αυτιά, τα οποία αρχίζουν να κουλουριάζονται μέσα σε σαράντα οκτώ ώρες. Μετά από τέσσερις μήνες, τα αυτιά τους δεν θα καμπυλώνουν άλλο και θα πρέπει να είναι σκληρά και άκαμπτα στην αφή στη βάση του αυτιού με εύκαμπτες άκρες. Έχουν απαλό τρίχωμα. Απαιτούν λίγη περιποίηση και απολαμβάνουν να περνούν χρόνο με τους ιδιοκτήτες τους. Η Αμερικάνικη Κέρλ, ενώ εξακολουθεί να είναι μια ασυνήθιστη φυλή, βρίσκεται στις Ηνωμένες Πολιτείες, την Ισπανία, τη Γαλλία, την Ιαπωνία, τη Ρωσία και πολλές άλλες χώρες ανά τον κόσμο Η Αμερικάνικη Κέρλ είναι γενικά μια υγιής φυλή. Ωστόσο, τα αυτιά αυτών των γατών απαιτούν συχνό καθαρισμό για την πρόληψη μολύνσεων και χρειάζονται ήπιο χειρισμό για την αποφυγή τραυματισμών. Διάφορα ζευγαρώματα μεταξύ κατσαρών γατών και κανονικών γατών αποκάλυψαν μια κυρίαρχη κληρονομικότητα του γονιδίου του μπουκλοτού τριχώματος. Δεν βρέθηκε κατανομή συνδεδεμένη με το φύλο. Το μεταλλαγμένο γονίδιο χαρακτηρίστηκε ως curl και συμβολίζεται με Cu. Μια άλλη μετάλλαξη του πτερυγίου του αυτιού βρέθηκε σε γάτες Scottish Fold. Σε αυτές τις γάτες σπάνια βρέθηκαν ανωμαλίες όταν ήταν ετερόζυγες, ωστόσο σε ομόζυγες (FdFd) γάτες, τα ζώα πάσχουν από δυσπλασία των κάτω άκρων και της ουράς. Επομένως, τίθεται το ερώτημα εάν οι ομόζυγες μπούκλες (CuCu) θα μπορούσαν επίσης να επηρεαστούν από ελαττώματα σχηματισμού χόνδρου και ανωμαλίες των οστών. Ωστόσο, οι παρατηρήσεις μιας γάτας CuCu για δύο χρόνια δεν έδειξαν σημάδια ανωμαλίας. Άρθρο ράτσας CFA Σελίδα TICA της American Curl Breed Αρχειοθετήθηκε 2011-08-05 στο Wayback Machine. Σύντομη ιστορία και περιγραφή των αμερικανικών μπούκλες
NGC 7033

Ο NGC 7033 είναι φακοειδής γαλαξίας ο οποίος απέχει 390 εκατομμύρια έτη φωτός και βρίσκεται στον αστερισμό Πήγασο. Ανήκει σε ζεύγος γαλαξιών μαζί με τον γειτονικό του NGC 7034 και ανακαλύφθηκε από τον αστρονόμο Άλμπερτ Μαρτ (Albert Marth) στις 17 Σεπτεμβρίου 1863.

 Στις 2 Ιουλίου 2016 ανιχνεύθηκε στον NGC 7033 υπερκαινοφανής που ονομάστηκε SN 2016cyt και είχε μέγιστο φαινόμενο μέγεθος 18.0. NGC 7007 NGC 7302 Δεδομένα για το NGC 7033 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 7033 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 7033 στο Wikimedia Commons
Μονή Αγίου Γεωργίου Άρμα

Η Μονή Αγίου Γεωργίου «του Άρμα» βρίσκεται στην κεντρική Εύβοια σε υψόμετρο 340 μέτρα και σε απόσταση περίπου 16 χλμ. Α.-ΝΑ. από την Χαλκίδα. Είναι κτισμένη σε περιοχή με πολλά πεύκα και ελιές, με τα κτίσματα και τον περιβάλλοντα χώρο να καταλαμβάνουν συνολική έκταση 2,5 στρεμμάτων. Απέχει 10 χλμ. Α. της κωμόπολης Φύλλα και 8 χλμ. Β.-ΒΔ. της Ερέτριας.

 Η ακριβής ημερομηνία ίδρυσης του μοναστηριού δεν είναι τεκμηριωμένη. Πιθανολογείται ότι ιδρύθηκε το 1141 (αρμα΄=1141), ενώ επιγραφή εντοιχισμένη στην εξωτερική πλευρά του ανατολικού τοίχου αναφέρει ως έτος ιδρύσεως το ΖΡΜΕ = 7145 από κτίσεως κόσμου, δηλαδή το 1637. Σήμερα, το καθολικό αποτελείται από τον κυρίως ναό και το νάρθηκα που συνδέονται με στενό ορθογώνιο μεταβατικό χώρο. Ο κυρίως ναός κατατάσσεται αρχιτεκτονικά «στον τύπο του σύνθετου τετρακιόνιου εγγεγραμμένου σταυροειδούς με τρούλο». Η μονή από το 1921 έχει χαρακτηριστεί ως ιστορικό διατηρητέο μνημείο και υπάγεται θρησκευτικά στην Ιερά Μητρόπολη Χαλκίδος, Ιστιαίας και Βόρειων Σποράδων. Την περίοδο της τουρκοκρατίας υπήρξε πνευματικό κέντρο της ευρύτερης περιοχής. Από το 1961 απογράφεται ως οικισμός της κοινότητας Φύλλων και σύμφωνα με το πρόγραμμα Καλλικράτης μαζί με τα Φύλλα, το Καμάρι και το Πανόραμα αποτελούν την τοπική κοινότητα Φύλλων που υπάγεται στη δημοτική ενότητα Ληλαντίων του Δήμου Χαλκιδέων και σύμφωνα με την απογραφή του 2011 έχει ως μόνιμους κατοίκους 3 μοναχούς.
Ούιπεστ ΤΕ

Η Ούιπεστ ΤΕ (ουγγρικά: Újpesti ΤΕ, UTE) είναι ουγγρικός πολυαθλητικός σύλλογος, με έδρα την πρωτεύουσα της Ουγγαρίας Βουδαπέστη, στη συνοικία Ούιπεστ (Νέα Πέστη). Ο σύλλογος, που ιδρύθηκε το 1885, καλλιεργεί αθλητικά τμήματα στα αθλήματα χόκεϊ επί πάγου, υδατοσφαίριση, πετοσφαίριση, στίβο, πάλη, πάλη λάσπης, τζούντο, σπριντ κανό/καγιάκ, καράτε, πυγμαχία, μοντέρνο πένταθλο, σκοποβολή, γυμναστική, τρίαθλο, κολύμβηση, ξιφασκία. Υπάρχει ακόμη και ένα τμήμα ψυχαγωγίας καθώς επίσης και ένα τμήμα για τους οπαδούς του συλλόγου που ονομάζεται "Κύκλος των φίλων" (baráti KOR). Η ποδοσφαιρική ομάδα Ούιπεστ ΦΚ αποτελεί επίσης μέρος του ευρύτερου συλλόγου Ούιπεστ ΤΕ.

 Το τμήμα ποδοσφαίρου ιδρύθηκε το 1885 και έπαιξε για πρώτη φορά στην Α' Κατηγορία το 1905. Έχει υποβιβαστεί μια φορά ενώ είναι τρίτη ομάδα σε πρωταθλήματα όλων των εποχών (20, με τα 7 να είναι συνεχόμενα, 1969–1975) και κύπελλα (11). Στις δύο αυτές διοργανώσεις υπολείπεται των Φερεντσβάρος και ΜΤΚ. Με την πρώτη έχει τεράστια αντιπαλότητα. Υπήρξε φιναλίστ του Κυπέλλου Διεθνών Εκθέσεων το 1969. Το τμήμα υδατοσφαίρισης ιδρύθηκε το 1911 αλλά είναι ανενεργό από το 2011 εξαιτίας οικονομικών προβλημάτων. Η Ούιπεστ είναι πολυνίκης σε Πρωταθλήματα Ουγγαρίας από το 1946. Κατέχει 26 πρωταθλήματα, τα περισσότερα από κάθε άλλη. Επίσης έχει κατακτήσει 1 Πρωτάθλημα Ευρώπης (2 φορές φιναλίστ), 3 Κύπελλα Ευρώπης και 1 Σούπερκαπ Ευρώπης. Χόκεϊ επί πάγου Υδατοσφαίριση Πετοσφαίριση Στίβος Πάλη Πάλη λάσπης Τζούντο Σπριντ κανό/καγιάκ Καράτε Ποδόσφαιρο Πυγμαχία Μοντέρνο πένταθλο Σκοποβολή Γυμναστική Τρίαθλο Κολύμβηση Ξιφασκία Ψυχαγωγία Επίσημος ιστότοπος
Κενάν Ντογουλού

Ο Κενάν Ντογουλού (τουρκικά: Kenan Doğulu, Κωνσταντινούπολη, 31 Μαΐου 1974) είναι Τούρκος τραγουδιστής. Το Δεκέμβριο του 2006 επιλέχθηκε να εκπροσωπήσει την Τουρκία στо Διαγωνισμό Τραγουδιού της Γιουροβίζιον του 2007 με το τραγούδι Shake it up Şekerim, το οποίο προκρίθηκε στον τελικό, όπου κατέλαβε την 4η θέση.

 ΤΤο καλοκαίρι του 2014, παντρεύτηκε την ηθοποιό Μπερέν Σαάτ, στο Λος Άντζελες. Yaparım Bilirsin (1993) Sımsıkı Sıkı Sıkı (1994) Kenan Doğulu 3 (1995) Kenan Doğulu 3.5 (1996) Gençlik Marşı (1999) Ben Senin Her Şeyinim (2000) Ex-Aşkım (2001) Kenan Doğulu 5.5 (2002) Demedi Deme (2003) Kenan Doğulu 6.5 (2004) Festival (2006) Kenan Doğulu 7.5 (2007) kenan dogulu aska turlu seyler (2012) Επίσημη ιστοσελίδα (Τουρκικά), (Αγγλικά)